Justiitsministeerium Nr. 3/1 03.03.2025

**Represseeritule mõeldes**

Represseeritud isikuna ja asjatundjate komisjoni poliitilistel põhjustel represseeritud inimeste sotsiaalsete tagatiste küsimuste läbitöötamiseks pikaaegse liikmeksoleku kogemusega võin öelda, et me pole ammu enam ohvrid, vaid kuritegeliku okupatsioonireziimi sündmuse viimased tunnistajad. Komisjon on ennast ammendanud ja edasine tegevus sellises vormis on hämamine ja tulutu ajaraisk. Oleme vananev ja arvult kahanev huvigrupp. Represseeritud isikud on olemuselt võrdsed ja keegi ei saa olema vähem ega rohkem soodustatud isik. Ükski represseeritute ühing pole privilegeeritum kui teine, samuti represseeritud isikust ühingu liige.

Sotsiaalsed tagatised on Vabariigi Valitsuse poolt tagatud. Küüditamisel oldud aastad lisandusid kolmekordselt pensionistaazile. Iga-aastane ühekordne toetus on 292 eurot. Mida veel on tahta? Represseeritute õigused läbi vaadata?

§ 5. Vabariigi Valitsuse kohustused:

Vabariigi Valitsus:

1) asutab represseerituid ja represseeritutega võrdsustatud isikuid kaasates koostööfoorumina valitsuskomisjoni, mille ülesanne on teha vajalike õigusaktide ettevalmistamiseks ettepanekuid ning korraldada koostööd valitsus- ja omavalitsusstruktuuridega, ühiskondlike organisatsioonidega ja mittetulundusühingutega;

2) korraldab represseeritute ja represseeritutega võrdsustatud isikute mälestuse jäädvustamist ning okupantriikide repressiivpoliitika uurimist;

3) korraldab represseerituid abistava sihtasutuse asutamist.

[RT I 2006, 14, 110 - jõust. 06.04.2006]

**Soovitus:**

Represseeritud isikutele ja nende ühendustele tuleb rohkem tähelepanu pöörata, samuti mälu säilitamisele järgmistele põlvkondadele ajaloolise mälu huvides.

Siiani tegutsev sotsiaalse tagatise asjatundjate komisjon on oma aja ära elanud ja võiks olla uues redaktsioonis represseeritute seaduse järelevalve komisjon, mis tegutseb samadel põhimõtetel.

On olemas mälestamise kohad, Linda monumendist on saanud küüditamisohvrite mälestamise koht Tallinnas, Pilistvere kivikangur, Hävinud Eesti Kodu memoriaal ja Kommunismiohvrite Memoriaal Maarjamäel peavad olema valitsuse kaitse ja hoole all.

Ära tuleb kaotada maksumaksja raha represseeritute tegemisse vahendaja rollis eksisteeriv sihtasutus ERAF oma adminisrtratsiooni kuludega.

Taastub toetuse sihipärane otstarve ja ausus. Samuti on tagatud kokkuhoid ja kaovad mõttetud kulutused. Iga represseeritute ühing otsustab, kuidas ta toime tuleb eraldisega.

Ministeeriumil on võimalus ise eraldada võrdselt seitsme tegutseva represseeritute igale organisatsioonile mälestustegevuse toetuseks näiteks 20 000 ja isiku toetusena 8 000 eurot.

Austame represseerituid ja kindlustame nende väärikuse!

Lugupidamisega

Enno Uibo

juhatuse esimees